b'\n_START_ARTICLE_\nVartiomoottorivene 19\n_START_PARAGRAPH_\nVMV-19 (ent. Suojeluskuntaj\xc3\xa4rjest\xc3\xb6n SP-41) oli Suomen merivartioston vartiomoottorivene, joka otettiin palvelukseen 1944 Suojeluskuntaj\xc3\xa4rjest\xc3\xb6n lakkauttamisen j\xc3\xa4lkeen.\n_START_SECTION_\nRakentaminen\n_START_PARAGRAPH_\nSuojeluskuntaj\xc3\xa4rjest\xc3\xb6 tilasi aluksen Tolkkisista. SP-41:ksi nimetty alus valmistui 1943. Sen m\xc3\xa4nnyst\xc3\xa4 valmistetun rungon pituus oli 21 metri\xc3\xa4. Aluksen koneteho oli 2 x 140 hv, jolla saavutettiin 10 solmun nopeus. Aluksella oli kahdeksan hengen miehist\xc3\xb6.\n_START_SECTION_\nPalvelusk\xc3\xa4ytt\xc3\xb6\n_START_PARAGRAPH_\nSuojeluskuntaj\xc3\xa4rjest\xc3\xb6n lakkauttamisen j\xc3\xa4lkeen luovutettiin sen omistama alus merivoimille, joka luovutti sen edelleen merivartiolaitokselle. Alus luokiteltiin vartiomoottoriveneeksi ja se sai j\xc3\xa4rjestysnumeron 19 eli sen nimeksi tuli VMV-19._NEWLINE_Alus poistettiin 1970 ja romutettiin Kokkolassa 1980-luvun loppupuolella.'